**শর্মা** (বাংলা উচ্চারণ: [ʃɔrma]; আরবি: شاورما) মধ্য প্রাচ্যের রন্ধনশৈলীর একটি খাবার, যা মাংসকে পাতলা টুকরো করে কেটে কোণ আকারে স্তুপীকৃত করে লম্বভাবে অবস্থিত একটি ঘুরন্ত শিকে রেখে ভাজা হয়। মূলত শর্মা তৈরি হতো ভেড়া বা খাসির মাংস দিয়ে, তবে বর্তমানে শর্মা মুরগি, টার্কি, গরু বা বাছুরের মাংস দিয়েও তৈরি করা হয়। পাতলা টুকরো করা মাংসগুলি শিকে ক্রমাগত ঘুরতে থাকে এবং মাংস ভাজা হতে থাকে। শর্মা বিশ্বের অন্যতম জনপ্রিয় একটি পথখাবার, বিশেষ করে মিশর, লেভ্যান্ট, আরব উপদ্বীপ এবং এর বাইরেও অনেক দেশে।

ব্যুৎপত্তি
----------

*শর্মা* তুর্কি শব্দ *çevirme* [tʃeviɾˈme] -এর আরবি অনুবাদ, যার অর্থ *ঘূর্ণন*। এখানে *ঘূর্ণন* শব্দটি মাংস ভাজার জন্য ঘূর্ণনশীল শিকটিকে উল্লেখ করে।

ইতিহাস
------

যদিও সমতল জায়গায় মাংস ভুনা করার একটি প্রাচীন ইতিহাস রয়েছে, তবে মাংসের টুকরোগুলির একটি লম্বভাবে অবস্থিত শিকে গ্রিল করে তা কাটার কৌশলটি ১৯ শতকের উসমানীয় সাম্রাজ্যে উদ্ভাবিত হয়েছিল, যা বর্তমানে তুরস্কের ডোনার কাবাবে দেখা যায়। গ্রীক *জাইরোস* এবং শর্মা উভয়ই এটি থেকে উদ্ভূত।

প্রস্তুতি
---------

পিটা-র (রুটি) ভেতর শর্মা
শর্মা মশলা মাখানো ভেড়া, খাসি, গরু, মুরগী বা টার্কির ভাজা মাংস পাতলা করে কেটে তা থেকে তৈরি করা হয়। টুকরাগুলি শিকে প্রায় ৬০ সেমি (২৪ ইঞ্চি) উচ্চতায় স্তুপীকৃতভাবে রাখা হয়। এতে খাসির চর্বি যোগ করা হয় যেন কাবাবটি বাড়তি স্বাদ ও রসযুক্ত হয়। একটি মোটর দ্ধারা চালিত শিক আস্তে আস্তে গরম করার কোনো উপাদানের সামনে ঘুরতে থাকে এবং বাইরের স্তরটি ভুনা হতে থাকে। কাবাব তৈরীর জন্য ঘূর্ণায়মান শিক থেকে সাধারণত দীর্ঘ এবং ধারালো ছুরি দিয়ে মাংস কাটা হয়।

কাবাবের মশলায় জিরা, এলাচ, দারুচিনি, হলুদ ও লাল মরিচের গুঁড়ো এবং কিছু অঞ্চলে বহরত *(এক প্রকার মশলা)* থাকতে পারে। শর্মা সাধারণভাবে স্যান্ডউইচ আকারে অথবা রুটি দিয়ে মুড়িয়ে পরিবেশন করা হয়। এটি প্রায়শই টমেটো, শসা এবং পেঁয়াজের টুকরা, আচারযুক্ত সবজি এবং তাহিনী সস বা আমের সস দিয়ে সজ্জিত করা হয়। কিছু রেস্তোরাঁয় শর্মার উপর গ্রিলড মরিচ, বেগুন বা ফ্রেঞ্চ ফ্রাইয়ের মতো বাড়তি উপাদান দিয়ে সজ্জিত করা হতে পারে। মধ্য প্রাচ্যে মুরগির শর্মা সাধারণত রসুনের সস, ফ্রেঞ্চ ফ্রাই এবং আচার দিয়ে পরিবেশন করা হয়।

ইসরায়েলে অধিকাংশ শর্মা মুরগির পা বা ঊরূ'র মাংস দিয়ে তৈরি করা হয় তুরস্কে সাধারণত তাহিনী সস দিয়ে শর্মা পরিবেশিত হয়, কারণ মাংসের সাথে দইয়ের সস ইহুদি খাদ্যরীতির দুধ এবং মাংস একসঙ্গে না খাওয়ার নিয়মকে লঙ্ঘন করবে।

প্রস্তুতপ্রণালী
---------------

শর্মা স্যান্ডউইচ
#### উপকরণ :-

**শর্মা রুটির জন্য:** ময়দা - ৪ কাপ, চিনি - ২ টেবিল চামচ, লবণ - ১ চা চামচ, গুঁড়োদুধ - ২ টেবিল চামচ, ইস্ট - ২ টেবিল চামচ, তেল - ২ টেবিল চামচ।

**ভেতরের পুর তৈরির জন্য:** গরু/মুরগীর মাংস - ২০০ গ্রাম (লম্বাটে চিকন করে কাটা), পেঁয়াজ কুঁচি - ১ কাপ, চিলি সস - ১ টেবিল চামচ, ওয়েস্টার সস - ১ চা চামচ, সয়া সস - ১ চা চামচ, মরিচ কুঁচি - প্রয়োজনমতো, লবণ - স্বাদমতো।

**শর্মা স্পেশাল সস তৈরির জন্য:** টকদই - ২ কাপ, গোলমরিচ গুঁড়ো - ১/৪ চা চামচ, লবণ - স্বাদমতো।

**অন্যান্য:** টমেটো - লম্বাটে কুঁচি করে কাটা, শসা - লম্বাটে কুঁচি করে কাটা, পেঁয়াজ - টুকরো করা, লেটুস পাতা - কুঁচি করে কাটা।

#### প্রণালী :-

**শর্মা রুটি তৈরি:** কুসুম গরম পানিতে ইষ্ট গুলিয়ে রাখতে হবে। ময়দা, চিনি, লবণ, গুঁড়োদুধ একসাথে ভালো করে মিশিয়ে নিয়ে এতে ইষ্ট গোলানো পানি এবং পরিমাণমতো সাধারণ পানি দিয়ে খামির তৈরি করে নিতে হবে। ভালো করে ময়দা মাখা হয়ে গেলে পানি-তেল দিয়ে আবারও খামির খানিকক্ষণ মেখে নিতে হবে। এরপর খামির আধা ঘণ্টা গরম জায়গায় রেখে দিতে হবে। এতে খামির ফুলে দ্বিগুণ হয়ে যাবে। আধা ঘণ্টা পর খামির ১২ টি ভাগ করে রুটি বেলে নিতে হবে। এরপর রুটিগুলো ভালো করে সেঁকে নিতে হবে।

**শর্মা পুর তৈরি:** প্রথমে কাটা মাংস সামান্য লবণ দিয়ে গরম পানিতে সেদ্ধ করে নিতে হবে। এরপর একটি কড়াইয়ে তেল দিয়ে এতে পেঁয়াজ ও মরিচ কুঁচি দিয়ে নেড়ে নিতে হবে। তারপর এতে লবণ ও সসগুলো দিয়ে ভালো করে মিশিয়ে সেদ্ধ করা মাংস দিয়ে ভালো করে নেড়ে মিশিয়ে নিতে হবে। মাংস ভাজা ভাজা হয়ে এলে নামিয়ে নিতে হবে। শর্মা স্পেশাল সস তৈরির জন্য রাখা সব উপকরণ একসাথে মিশিয়ে সস তৈরি করে নিতে হবে। ভাজা মাংসের পুরে স্পেশাল সসটি দিয়ে ভালো করে নেড়ে নিতে হবে।

**বিফ/চিকেন শর্মা তৈরি:** পিটা রুটি প্লেটে বিছিয়ে নিয়ে এর এক কিনারে পুরু করে ভেতরের পুর দিয়ে দিতে হবে। পুরের উপরে লেটুস পাতা, পেঁয়াজ, শসা ও টমেটো কুচি দিতে হবে। এরপর রুটিটি রোল করে শর্মা তৈরি করতে হবে। এবার সস বা মেয়োনেজের সাথে শর্মা পরিবেশন করা যাবে।

আরও দেখুন
---------

* বান কাবাব
* শিক কাবাব
* চাপলি কাবাব

তথ্যসূত্র
---------

1. 1 2 3 4 5 6  Marks, Gil (২০১০)। *Encyclopedia of Jewish Food*। Wiley। আইএসবিএন 9780544186316। ওসিএলসি 849738985 – Google Books-এর মাধ্যমে।
2. 1 2  Prichep, Deena; Estrin, Daniel (২০১৫-০৫-০৭)। "Thank the Ottoman Empire for the taco al pastor"। *PRI*। সংগ্রহের তারিখ ১৯ মার্চ ২০১৭।
3. 1 2  Salloum, Habeeb; Lim, Suan L. (২০১০)। *The Arabian Nights Cookbook: From Lamb Kebabs to Baba Ghanouj, Delicious Homestyle Arabian Cooking*। Tuttle Pub। পৃষ্ঠা 66। আইএসবিএন 9781462905249। ওসিএলসি 782879761।
4. ↑  *Food Cultures of the World Encyclopedia*। ABC-CLIO। ২০১১। পৃষ্ঠা 197, 225, 250, 260–261, 269। আইএসবিএন 9780313376269 – Google Books-এর মাধ্যমে।
5. ↑  Davidson, Alan (২০১৪)। *The Oxford Companion to Food*। Oxford Companions। Oxford University Press। পৃষ্ঠা 259। আইএসবিএন 9780191040726। ওসিএলসি 1119636257 – Google Books-এর মাধ্যমে।
6. ↑  Mattar, Philip (২০০৪)। *Encyclopedia of the Modern Middle East & North Africa: D-K*। Encyclopedia of the Modern Middle East & North Africa (Hardcover সংস্করণ)। Macmillan Library Reference। পৃষ্ঠা 840। আইএসবিএন 9780028657714। ওসিএলসি 469317304।
7. ↑  La Boone, III, John A. (২০০৬)। *Around the World of Food: Adventures in Culinary History* (Paperback সংস্করণ)। iUniverse, Inc। পৃষ্ঠা 115। আইএসবিএন 0595389686। ওসিএলসি 70144831।
8. ↑  Kraig, Bruce; Sen, Colleen Taylor (২০১৩)। *Street Food Around the World: An Encyclopedia of Food and Culture*। ABC-CLIO। পৃষ্ঠা 18, 339। আইএসবিএন 978-1598849554। ওসিএলসি 864676073।
9. ↑  Al Khan, Mohammed N. (৩১ জুলাই ২০০৯)। "Shawarma: the Arabic fast food"। *Gulf News*।
10. ↑  Eberhard Seidel-Pielen (মে ১০, ১৯৯৬)। "Döner-Fieber sogar in Hoyerswerda"। *ZEIT ONLINE* (German ভাষায়)। সংগ্রহের তারিখ মে ৬, ২০১৬। Neither in the written recipes of the medieval Arab cuisine nor in the Turkish cookbooks from the first half of the 19th century are there any indications. According to research carried out by the Turkish master chef Rennan Yaman, who lives in Berlin, the doner kebab is an amazingly young creation of Ottoman cuisine. (Quote translated from the German) উদ্ধৃতি শৈলী রক্ষণাবেক্ষণ: অচেনা ভাষা (link)
11. ↑  *The Cambridge World History of Food, Volume 2*। Cambridge University Press। ২০০০। পৃষ্ঠা 1147। আইএসবিএন 9780521402156 – Google Books-এর মাধ্যমে।
12. ↑  Kremezi, Aglaia (২০১০)। "What's in the Name of a Dish?"। *Food and Language: Proceedings of the Oxford Symposium on Food and Cooking 2009*। Prospect Books। পৃষ্ঠা 203–204। আইএসবিএন 9781903018798। ওসিএলসি 624419365।
13. 1 2  Guttman, Vered (২০১৭-০৫-০১)। "How to Make Shawarma Like an Israeli"। *Haaretz*।
14. ↑  Al-Masri, Mohammad (২০১৬)। *Colloquial Arabic (Levantine): The Complete Course for Beginners*। Routledge।
15. ↑  Laor, Eran (২০১৯-০১-১০)। "Shawarma, the Iconic Israeli Street Food, Is Slowly Making a Comeback in Tel Aviv"। *Haaretz*।
16. 1 2  "স্পেশাল চিকেন / বিফ শর্মা রেসিপি"। *Mituni's Kitchen*। ২২ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ১ মে ২০২০।

বহিঃসংযোগ
---------


উইকিমিডিয়া কমন্সে **শর্মা** সংক্রান্ত মিডিয়া রয়েছে।